
PANEVĖŽIO MIESTO SAVIVALDYBĖS TARYBA
SPRENDIMAS

DĖL VIETINĖS RINKLIAVOS TRANSPORTO PRIEMONIŲ VALDYTOJAMS (VAIRUOTOJAMS) UŽ NAUDOJIMĄSI MOKAMOMIS AUTOMOBILIŲ STOVĖJIMO VIETOMIS PANEVĖŽIO MIESTE  NUOSTATŲ PATVIRTINIMO, PANEVĖŽIO MIESTO TARYBOS 2000 M. GRUODŽIO 13 D. SPRENDIMO NR. 12-5 1.5 PAPUNKČIO, 2006 M. BIRŽELIO 21 D. SPRENDIMO NR. 1-47-13 IR 2007 M. GEGUŽĖS 31 D. SPRENDIMO NR. 1-4-8 PRIPAŽINIMO NETEKUSIAIS GALIOS
 2013 m. vasario 28 d. Nr. 1-30

Panevėžys
Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 2 punktu, 18 straipsnio 1 dalimi, Lietuvos Respublikos rinkliavų įstatymo (Žin., 2000, Nr. 52-1484) 11 straipsnio 1 dalies 6 punktu, 12, 13 straipsniais ir Lietuvos Respublikos viešųjų pirkimų tarnybos 2012 m. rugpjūčio 16 d. raštu Nr. 4S-3955, Panevėžio miesto savivaldybės taryba nusprendžia:

1. Patvirtinti Vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatus (pridedama).

2. Pavesti UAB „Panevėžio būstas“ teikti vietinės rinkliavos už naudojimąsi nustatytomis mokamomis automobilių stovėjimo vietomis rinkimo ir administravimo paslaugas.

3. Pritarti vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste aptarnavimo, priežiūros ir šios rinkliavos rinkimo paslaugos pavedimo sutarties su UAB „Panevėžio būstas“ projektui ir įpareigoti Savivaldybės administracijos direktorių pasirašyti minimą sutartį (pridedama).

4. Nustatyti, kad 1 punkte nurodyti nuostatai įsigalioja nuo 2013 m. lapkričio 1 d.

5. Pripažinti netekusiais galios nuo 2013 m. lapkričio 1 d.  Panevėžio miesto savivaldybės tarybos sprendimus:

5.1. 2000 m. gruodžio 13 d. sprendimo Nr. 12-5 „Dėl vietinės rinkliavos nuostatų” 1.5 papunktį;

5.2. 2006 m. balandžio 21 d. sprendimą Nr. 1-47-13 „Dėl vietinės rinkliavos už naudojimąsi miesto gatvių ir aikščių vietomis automobiliams statyti nuostatų, patvirtintų savivaldybės Tarybos 2000 m. gruodžio 13 d. sprendimu Nr. 12-5, pakeitimo”;

5.3. 2007 m. gegužės 31 d. sprendimą Nr. 1-4-8 „Dėl vietinės rinkliavos už naudojimąsi miesto gatvių ir aikščių vietomis automobiliams statyti nuostatų, patvirtintų savivaldybės Tarybos 2000m. gruodžio 13 d. sprendimu Nr. 12-5, pakeitimo”.
Savivaldybės meras






           Vitalijus Satkevičius
PATVIRTINTA

                                                                                               Panevėžio miesto savivaldybės

                                                                                               tarybos 2013 m. vasario 28 d. 
                                                                                               sprendimu Nr. 1-30
VIETINĖS RINKLIAVOS TRANSPORTO PRIEMONIŲ 

VALDYTOJAMS (VAIRUOTOJAMS) UŽ NAUDOJIMĄSI MOKAMOMIS AUTOMOBILIŲ STOVĖJIMO VIETOMIS PANEVĖŽIO MIESTE NUOSTATAI

I. BENDROSIOS NUOSTATOS 


1. Vietinė rinkliava už naudojimąsi nustatytomis mokamomis automobilių stovėjimo vietomis Panevėžio mieste (toliau – rinkliava) yra Panevėžio miesto savivaldybės tarybos nustatyta privaloma įmoka transporto priemonių valdytojams (vairuotojams), galiojanti Panevėžio miesto savivaldybės teritorijoje.


2. Šia rinkliava siekiama pagerinti automobilių transporto eismo sąlygas mieste, surinkti lėšų, kurios būtų naudojamos miesto gatvėms ir aikštėms prižiūrėti, remontuoti, mokamai automobilių stovėjimo sistemai įdiegti ir išlaikyti, rinkliavai administruoti.


3. Nustatytų mokamų automobilių stovėjimo vietų ženklinimą, stovėjimo vietas žyminčių kelio ženklų statymą (perkėlimą), laiko apskaitos bilietų automatų įrengimą (pagal parengtą ir su Panevėžio apskrities vyriausiojo policijos komisariato Kelių policijos biuru bei Panevėžio miesto savivaldybės administracija suderintą bilietų automatų išdėstymo schemą) ir priežiūrą, rinkliavos surinkimą, administravimą atlieka įstatymų nustatyta tvarka Panevėžio miesto savivaldybės tarybos sprendimu paskirtas rinkliavos operatorius, sudaręs sutartį su Panevėžio miesto savivaldybės administracija.

4. Panevėžio miesto savivaldybės administracijos direktorius tvirtina mokamų automobilių stovėjimo vietų Panevėžio miesto gatvėse ir aikštėse sąrašą ir rinkliavos rinkimo laiką nustatytose rinkliavos vietose.

 
5. Nustatytų mokamų stovėjimo vietų priežiūrą vykdo Panevėžio miesto savivaldybės administracija.

6. Rinkliavos mokėjimo kontrolę organizuoja rinkliavos operatorius ir Panevėžio miesto savivaldybės administracija, rinkliavos lėšų auditą atlieka Savivaldybės kontrolės ir audito tarnyba.


7. Rinkliava mokama į Valstybinės mokesčių inspekcijos prie Lietuvos Respublikos finansų ministerijos sąskaitą ir įskaitoma į Panevėžio miesto savivaldybės biudžetą.

8. Šiuos nuostatus tvirtina, juos keičia ir papildo Panevėžio miesto savivaldybės taryba.

II. RINKLIAVOS MOKĖTOJAI


9. Rinkliavos mokėtojai yra transporto priemonių valdytojai (vairuotojai), kurie naudojasi nustatytose Panevėžio miesto vietose įrengtomis mokamomis automobilių stovėjimo vietomis ir rezervuotomis automobilių stovėjimo vietomis.


10. Rinkliava netaikoma:
            10.1. transporto priemonėms, pažymėtoms Kelių eismo taisyklėse nustatytais skiriamaisiais ženklais „Neįgalieji“ ir skiriamaisiais ženklais pažymėtoms specialiosioms transporto priemonėms, naudojamoms aptarnaujant neįgaliuosius;

10.2. priešgaisrinės apsaugos, policijos, medicinos pagalbos ir kitų specialiųjų (avarinių) tarnybų transporto priemonėms, pažymėtoms skiriamaisiais ženklais bei specialiais šviesos ir garso signalais;

10.3. Panevėžio miesto savivaldybės ir miestą tvarkančių Savivaldybei pavaldžių įmonių transporto priemonėms, pažymėtoms skiriamaisiais ženklais; 


10.4. vietoms automobiliams statyti prie valstybinės reikšmės kelių, 5–15 m pažymėtoje atkarpoje prie valstybės įstaigų, institucijų ir tarnybų, taip pat vietoms, kurias nustato Vyriausybė, atsižvelgdama į saugumą, tarptautinį protokolą ar kitus viešuosius interesus užtikrinančius reikalavimus;
10.5. transporto priemonėms su diplomatiniais valstybinio numerio ženklais.

III. RINKLIAVOS MOKĖJIMO TVARKA

11. Nustatyto dydžio rinkliava mokama:


11.1. mokamose automobilių stovėjimo vietose įrengtuose stovėjimo laiko apskaitos bilietų automatuose (toliau – bilietų automatas); sumokėjus nustatyto dydžio mokestį, išduodamas bilietas, suteikiantis transporto priemonių valdytojui teisę biliete nurodytą laiką stovėti jo automobiliui; nustatytos formos nuolatinius bilietus (1 priedas) išduoda rinkliavos operatorius;


11.2. mobiliuoju telefonu pasiuntus nustatyto turinio trumpąją SMS žinutę savo mobiliojo ryšio operatoriui, jei pasirašyta atitinkama sutartis tarp rinkliavos ir mobiliojo ryšio operatorių;


11.3. banko pavedimu už nuolatinį bilietą ar naudojimąsi rezervuotomis automobilių stovėjimo vietomis;

11.4. grynaisiais pinigais už nuolatinį bilietą ar naudojimąsi rezervuotomis automobilių stovėjimo vietomis.

           12. Rinkliavą transporto priemonės valdytojas (vairuotojas) moka tokia tvarka:

12.1. Transporto priemonės valdytojas (vairuotojas) privalo iš anksto pasirūpinti vietinės rinkliavos mokėjimo priemonėmis (grynaisiais pinigais – monetomis, banko mokėjimo kortelėmis ar mobiliojo ryšio priemonėmis). Mokėjimo priemonių neturėjimas neatleidžia nuo prievolės mokėti vietinę rinkliavą, t. y. įvykdyti atitinkamo kelio ženklo reikalavimą.  

            12.2. Transporto priemonės valdytojas (vairuotojas), pastatęs automobilį mokamoje stovėjimo vietoje, privalo nedelsiant įsigyti stovėjimo bilietą arba sumokėti SMS žinute per mobiliojo ryšio operatorių.
12.3. Jei rinkliava mokama bilietų automatu, tai turi būti atlikta arčiausiai prie automobilio esančiu automatu, jei automatas yra sugedęs, vietinę rinkliavą reikia sumokėti kitu būdu arba greta esančiu automatu; bilietų automato gedimas neatleidžia nuo prievolės mokėti vietinę rinkliavą; rinkliavos sumokėjimo tvarką, sugedus bilietų  automatui, nustato rinkliavos operatorius.
12.4. Sumokantieji už automobilio stovėjimą per mobiliojo ryšio operatorių privalo užsiklijuoti ant priekinio automobilio stiklo dešinės pusės atitinkamos formos lipduką, išduodamą mobiliojo ryšio operatoriaus. Lipdukas turi būti tik vienas, gerai matomas ir priklausyti tam operatoriui, per kurį buvo atliktas mokėjimas už automobilio stovėjimą. Jei specialus lipdukas yra ne to operatoriaus, per kurį buvo atliktas mokėjimas, netiksliai nurodytas transporto priemonės valstybinis numeris, laikytina, kad vietinė rinkliava už šią transporto priemonę nėra sumokėta. Sumokant už automobilio stovėjimą reikia išsiųsti mobiliojo ryšio operatoriaus nustatytos formos ir turinio trumpąją žinutę, tiksliai nurodant automobilio valstybinį numerį. Išsiuntęs žinutę, transporto priemonės valdytojas (vairuotojas) privalo palaukti, kol gaus mobiliojo ryšio operatoriaus pranešimą apie atliktą mokėjimą, ir tik tada pasitraukti nuo transporto priemonės. 


13. Automobilio stovėjimo bilietą transporto priemonės valdytojas (vairuotojas) turi palikti automobilyje ant priekinio prietaisų skydelio taip, kad per priekinį automobilio stiklą būtų lengvai įskaitomi bilieto duomenys. 


14. Pasibaigus automobilio stovėjimo biliete nurodytam laikui ar apmokėtam SMS žinute per mobiliojo ryšio operatorių stovėjimo laikui, transporto priemonių valdytojai (vairuotojai) privalo papildomai sumokėti nustatytą rinkliavą. 

15. Įjungta avarinė šviesos signalizacija neatleidžia transporto priemonės valdytojo (vairuotojo) nuo vietinės rinkliavos mokėjimo.

16. Uždaro salono neturinčių transporto priemonių (motociklų, kabrioletų ir t. t.) valdytojai vietinę rinkliavą turi mokėti per mobiliojo ryšio operatorių arba  užtikrinti bilieto išsaugojimą (pritvirtinimą) matomoje vietoje.

17. Neįgaliųjų asmenų automobilių statymo kortelę būtina palikti automobilio viduje ant priekinio prietaisų skydelio taip, kad per priekinį automobilio stiklą būtų lengvai įskaitomas kortelės numeris ir galiojimo data.

18. Jei automobilis užima daugiau nei vieną automobilio stovėjimo vietą, transporto priemonės valdytojas (vairuotojas) turi sumokėti rinkliavą už visas užimamas vietas.

19. Sumokėta rinkliava nesuteikia teisės statyti automobilį draudžiamųjų kelio ženklų galiojimo zonoje ar kitaip nesilaikyti Kelių eismo taisyklių.

20. Kilus abejonių ar neaiškumų dėl vietinės rinkliavos mokėjimo, transporto priemonės valdytojas (vairuotojas) turi kreiptis į rinkliavos operatorių. Rinkliavos operatoriaus informaciniais telefonais teikiama tik bendro pobūdžio informacija apie vietinės rinkliavos mokėjimo tvarką. Konkreti informacija apie padarytus pažeidimus, automobilius, asmenis ir t. t. teikiama tik rinkliavos operatoriaus patalpose, pateikus vairuotojo pažymėjimą ir automobilio registracijos liudijimą.
IV. AUTOMOBILIŲ STOVĖJIMO VIETŲ REZERVAVIMAS

21. Automobilių stovėjimo vietos rezervuojamos įmonėms, įstaigoms ir organizacijoms, biudžetinėms įstaigoms (toliau – juridinis asmuo) prie jų buveinės (veiklos) vietų.

22. Automobilių stovėjimo vietos rezervuojamos tokia  tvarka:

22.1. juridiniai asmenys, norintys rezervuoti stovėjimo vietas, pateikia paraišką Savivaldybės administracijos Miesto ūkio skyriui; paraiškoje nurodoma aikštelės vieta,  rezervuojamų stovėjimo vietų skaičius ir automobilių, kuriems rezervuojamos vietos, valstybiniai numeriai; rezervuotos vietos gatvėse derinamos su Panevėžio apskrities vyriausiojo policijos komisariato Kelių policijos biuru;

22.2. juridinis asmuo, gavęs 22.1 papunktyje minimų institucijų rašytinį pritarimą, privalo sudaryti aikštelės arba gatvės nuomos vietų rezervavimo sutartį su rinkliavos operatoriumi; kai pagal nustatytus tarifus sumokama  rinkliava, rinkliavos operatorius išduoda nustatytos formos  leidimus (2 priedas) automobiliams statyti rezervuotose stovėjimo vietose;

22.3. leidimas galioja nuo 1 (vieno) iki 12 (dvylikos) mėnesių;

22.4. išduotas leidimas suteikia teisę automobilį statyti tik leidime nurodytoje vietoje;

22.5. leidimą, suteikiantį teisę statyti automobilį rezervuotoje stovėjimo vietoje leidime nurodytu adresu iki nurodytos datos, privaloma pritvirtinti ant priekinio stiklo keleivio pusėje vidinėje apatinėje dalyje iš lauko gerai matomoje vietoje taip, kad ant leidimo spausdinama informacija būtų gerai įskaitoma iš lauko;

22.6. leidimus transporto priemonėms stovėti rezervuotose vietose Laisvės aikštėje (išskyrus vietas prie banko „Swedbank“) išduoda Savivaldybės administracijos Miesto ūkio skyrius, pareiškėjams pateikus nustatytos formos prašymus (3 priedas);

22.7. rezervuotos automobilių stovėjimo vietos žymimos pagal nustatyta tvarka parengtą ir suderintą eismo organizavimo schemą; kelio ženklai, važiuojamosios dalies ženklinimas ir kitos techninės eismo  organizavimo priemonės įrengiami ir išmontuojami juridinių asmenų, kuriems suteikta teisė statyti automobilius rezervuotose automobilių stovėjimo vietose, lėšomis.

V. RINKLIAVOS DYDŽIAI


23. Rinkliava renkama tik nacionaline valiuta – litais.


24. Rinkliavos tarifai už automobilių stovėjimo laiką mokamose vietose automobiliams statyti Panevėžio mieste yra tokie:


24.1. už automobilio stovėjimą ne daugiau kaip vieną valandą – 1,00 Lt (vienas litas);


24.2. už nuolatinį bilietą vienam automobiliui stovėti visose mokamose stovėjimo vietose vieną mėnesį – 80,00 Lt (aštuoniasdešimt litų);

24.3. už nuolatinį bilietą vienam automobiliui stovėti visose mokamose stovėjimo vietose šešis mėnesius – 380,00 Lt (trys šimtai aštuoniasdešimt litų);

24.4. už nuolatinį bilietą vienam automobiliui stovėti visose mokamose stovėjimo vietose dvylika mėnesių –700,00 Lt (septyni šimtai litų);


24.5. už juridinio asmens rezervuotą automobilio stovėjimo vietą mokamoje aikštelėje ar gatvėje vienam mėnesiui – 100,00 Lt (vienas šimtas litų);


24.6. už juridinio asmens rezervuotą automobilio stovėjimo vietą prie įmonės ar įstaigos vienam mėnesiui – 100,00 Lt (vienas šimtas litų);

24.7. Valstybės ir Savivaldybės biudžetų išlaikomoms įmonėms, įstaigoms ir organizacijoms už rezervuotą joms priklausančio automobilio stovėjimo vietą vienam mėnesiui – 25,00 Lt (dvidešimt penki litai);

24.8. už leidimą stovėti dvylika mėnesių transporto priemonei rezervuotoje vietoje, pažymėtoje kelio ženklo Nr. 531 galiojimo zonoje, – 70,00 Lt (septyniasdešimt litų).

VI. RINKLIAVOS GRĄŽINIMAS

25. Rinkliava, paimta pažeidžiant šiuos nuostatus, grąžinama Lietuvos Respublikos įstatymų nustatyta tvarka.

26. Atsisakius  leidimo naudotis mokamomis vietomis automobiliams statyti, rinkliava negrąžinama.

VII. ATSAKOMYBĖ UŽ RINKLIAVOS MOKĖJIMO TVARKOS PAŽEIDIMUS


27. Transporto priemonės vairuotojas (valdytojas), padaręs šiuose nuostatuose numatytos rinkliavos mokėjimo tvarkos pažeidimus, atsako Administracinių teisės pažeidimų kodekso, kitų teisės aktų ir šių nuostatų nustatyta tvarka.

28. Šiuose nuostatuose nustatytos rinkliavos mokėjimo tvarkos pažeidimus fiksuoja rinkliavos operatorius tokia tvarka:

28.1. rinkliavos mokėjimo tvarkos pažeidimas fiksuojamas darant nuotraukas arba vaizdo įrašą, kuriuose būtų pažymėti duomenys (pažeidimo vieta, data, laikas), padedantys nustatyti administracinio teisės pažeidimo faktą;

 28.2. už automobilio vairuotojo pusės stiklo valytuvo paliekamas informacinis pranešimas apie įvykdytą pažeidimą; pranešimo tekstas turi būti suderintas su Panevėžio miesto savivaldybės administracijos Viešosios tvarkos ir kontrolės skyriumi;

28.3. informacinio pranešimo kopija kartu su užfiksuotais įrodymais dėl įvykdyto administracinio teisės pažeidimo perduodama Viešosios tvarkos ir kontrolės skyriui tarpusavio suderinta tvarka ir terminu, kuris turėtų būti ne ilgesnis, kaip 3 darbo dienos.  

29. Rinkliavos mokėjimo tvarkos administracinių teisės pažeidimų protokolus surašo Savivaldybės administracijos direktoriaus įsakymu įgalioti Viešosios tvarkos ir kontrolės skyriaus specialistai. 

30. Administracinių teisės pažeidimų bylas nagrinėja ir administracines nuobaudas už rinkliavos mokėjimo tvarkos pažeidimus skiria Administracinė komisija prie Panevėžio miesto savivaldybės tarybos.

VIII. BAIGIAMOSIOS NUOSTATOS

31. Rinkliavos administravimo veiksmai, nereglamentuoti šiuose nuostatuose, atliekami vadovaujantis Lietuvos Respublikos įstatymais ir kitais vietinės rinkliavos administravimo tvarką reglamentuojančiais teisės aktais. 

__________________________________

Vietinės rinkliavos automobilių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatų, patvirtintų Panevėžio miesto savivaldybės tarybos 2013 m. vasario 28 d. sprendimu Nr. 1-30
1 priedas

Vietinės rinkliavos automobilių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatų, patvirtintų Panevėžio miesto savivaldybės tarybos 2013 m. vasario 28 d. sprendimu Nr.1-30  ,

2 priedas

Vietinės rinkliavos automobilių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatų, patvirtintų Panevėžio miesto savivaldybės tarybos 2013 m.vasario 28 d. sprendimu Nr. 1-30
3 priedas

___________________________________________________

(vardas ir pavardė)

____________________________________________________________________________

(transporto priemonės savininkas ar valdytojas, jo adresas, telefonas)

Panevėžio miesto savivaldybės administracijos 

Miesto ūkio skyrius

P R A Š Y M A S

DĖL LEIDIMO, SUTEIKIANČIO TEISĘ TRANSPORTO PRIEMONES STATYTI KELIO ŽENKLO NR. 531 ,,REZERVUOTA STOVĖJIMO VIETA“ 

GALIOJIMO ZONOJE, IŠDAVIMO

_________________

(data)

                     Panevėžys


Prašau išduoti leidimą man priklausančiai transporto priemonei _______________________
    (markė)

_____________________________ valstybinis numeris ___________________________ statyti Savivaldybės transportui skirto kelio ženklo Nr. 531 galiojimo zonoje (Laisvės a., Panevėžyje).
PRIDEDAMA. Rinkliavos mokesčio (70,00 Lt) kvitas Nr.______________mokėjimo data__________  (Rinkliavos operatoriaus pavadinimas, įmonės kodas,  atsiskaitomoji sąskaita ir mokėjimo kodas).

___________________

               ____________________________


(parašas)



                   (vardas ir pavardė)
Projektas

PRITARTA                                       

Panevėžio miesto savivaldybės tarybos 
2013 m. vasario 28 d. sprendimu Nr. 1-30
VIETINĖS RINKLIAVOS TRANSPORTO PRIEMONIŲ VALDYTOJAMS (VAIRUOTOJAMS) UŽ NAUDOJIMĄSI MOKAMOMIS AUTOMOBILIŲ STOVĖJIMO VIETOMIS PANEVĖŽIO MIESTE APTARNAVIMO, PRIEŽIŪROS IR ŠIOS RINKLIAVOS RINKIMO PASLAUGOS PAVEDIMO SUTARTIS
2013 m.                 d. Nr.  

Panevėžys

Panevėžio miesto savivaldybės administracija, įm. kodas 288724610, atstovaujama Savivaldybės administracijos direktorės Kristinos Vareikienės, veikiančios pagal Panevėžio miesto savivaldybės administracijos veiklos nuostatus, ( toliau vadinama Paslaugos gavėju) – viena šalis ir UAB „Panevėžio būstas“, įm. kodas 147146333, atstovaujama direktorės Virginijos Čiurlienės, veikiančios pagal bendrovės įstatus, (toliau vadinama Paslaugos teikėju) – antra šalis (toliau abi šalys sutartyje vadinamos – šalimis), vadovaudamiesi 2013 m.                  d. Panevėžio miesto savivaldybės tarybos sprendimu Nr.               , sudarė šią sutartį (toliau – Sutartis).

I. SUTARTIES DALYKAS

1. Sutarties dalykas: Paslaugos teikėjas atlieka vietinės rinkliavos už naudojimąsi nustatytomis mokamomis automobilių stovėjimo vietomis rinkimo ir administravimo, vietinės rinkliavos mokėjimo kontrolės vykdymo, laiko apskaitos bilietų automatų įrengimo (pagal parengtą ir su Panevėžio apskrities vyriausiojo policijos komisariato kelių policijos biuru bei Panevėžio miesto savivaldybės administracija suderintą bilietų automatų išdėstymo schemą) ir priežiūros, leidimų statyti automobilius rezervuotose automobilių stovėjimo vietose išdavimo ir sutarčių dėl automobilių stovėjimo vietų rezervavimo sudarymo, mokamų stovėjimo vietų ženklinimo ir mokamas automobilių vietas žyminčių ženklų statymo (perkėlimo) paslaugas.  

2. Paslauga pradedama teikti nuo 2013 m. lapkričio 1 d. Esant nenumatytoms aplinkybėms,  šalių susitarimu, paslaugų teikimo pradžios laikas gali būti pratęstas, jeigu yra išankstinis tarybos pritarimas.

3. Keičiant „Vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatus“, abipusiu Sutarties šalių susitarimu atitinkamai pakeičiamos ir šios sutarties nuostatos.

II. SUTARTIES KAINA 

4.  Sutarties dalyko kaina yra procentinė dalis nuo sumos, surinktos atliekant 1 sutarties punkte numatytas paslaugas, ir kurią sumoka Paslaugos gavėjas Paslaugos teikėjui III Sutarties skyriuje numatyta tvarka.

5. Pirmus metus nuo paslaugos teikimo pradžios (nuo 2013 m. lapkričio 1 d. iki 2014 m. spalio 31 d. – jei nebus pakeistas Sutarties įsigaliojimo laikas pagal Sutarties 2 punktą) Paslaugos gavėjas moka Paslaugos teikėjui 100 % kas mėnesį surenkamos rinkliavos sumą. Antraisiais ir tolimesniais Sutarties galiojimo metais Paslaugos gavėjo mokama procentinė dalis  nuo kas mėnesį surenkamos rinkliavos sumos Paslaugos teikėjui turi būti nustatoma abipusiu šalių sutarimu, atsižvelgiant į faktiškai gautas rinkliavos pajamas per praėjusius metus ir padarytas išlaidas. 

6. Sutarties dalyko kaina gali  būti keičiama abipusiu Sutarties šalių susitarimu, esant išankstiniam savivaldybės tarybos pritarimui.

7. Jeigu siekiant laiku ir tinkamai vykdyti sutartinius įsipareigojimus, reikia atlikti papildomas paslaugas, kurių paslaugų teikėjas nenumatė sudarant šią sutartį, bet turėjo ir galėjo jas numatyti ir jos yra būtinos šiai sutarčiai vykdyti, šias paslaugas Paslaugų teikėjas atliks savo sąskaita.

III.  ATSISKAITYMO  UŽ SUTEIKTAS PASLAUGAS TVARKA
8. Paslaugų teikėjas ne vėliau kaip iki sekančio mėnesio 10 dienos pateikia savivaldybės administracijos Finansų ir biudžeto skyriui duomenis apie praėjusio mėnesio rinkliavos įplaukas. 

9. Prie atliktų paslaugų aktų Paslaugų teikėjas pateikia detalias ataskaitas, kuriose būtų nurodytos įplaukos už bilietų (vienkartinių, nuolatinių ir kt.) pardavimą, apmokėjimą SMS žinutėmis ir visa surinktos rinkliavos suma už praėjusį mėnesį. 

10. Atliktų paslaugų aktai laikomi priimtais, kai juos sutikrina ir pasirašo Finansų ir biudžeto skyriaus vedėjas. Atliktų paslaugų aktai turi būti sutikrinti ir pasirašyti, jei nenustatyti klaidingi duomenys, ne vėliau kaip per 3 (tris) darbo dienas nuo jų pateikimo dienos.

11. Nustačius atliktų paslaugų atlikimo aktuose klaidingus duomenis, Paslaugų gavėjas informuoja apie tai Paslaugų teikėją ir grąžina šiuos dokumentus pataisyti. Paslaugų teikėjas privalo per 3 (tris) darbo dienas pakartotinai pateikti Paslaugų gavėjui pataisytus dokumentus.

12. Paslaugų gavėjas per 15 (penkiolika) kalendorinių dienų nuo atliktų paslaugų aktų pasirašymo dienos sumoka į Paslaugų teikėjo nurodytą sąskaitą banke  įplaukų, surinktų už 1 sutarties punkte numatytas paslaugas, sutartyje numatytą dalį pagal pateiktą PVM sąskaitą-faktūrą.

IV. ŠALIŲ TEISĖS IR PAREIGOS

13. Paslaugų teikėjas įsipareigoja:
13.1. rinkti vietinę rinkliavą už transporto priemonių statymą mokamose automobilių stovėjimo vietose pagal vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste nuostatus, patvirtintus 2013 m.                         d. Panevėžio miesto savivaldybės tarybos sprendimu Nr.                  .

13.2. įsigyti ne mažiau kaip 30 (trisdešimt) laiko apskaitos bilietų automatų, kurie atitiktų 1 Sutarties priede nurodytus techninius duomenis;

13.3. laiko apskaitos bilietų automatus įrengti pagal Panevėžio miesto savivaldybės administracijos direktoriaus patvirtintą mokamų automobilių stovėjimo vietų sąrašą ir užtikrinti jų darbą rinkliavos galiojimo laiku;

13.4. vykdyti laiko apskaitos bilietų automatų metrologinę patikrą;

13.5. užtikrinti tinkamą laiko apskaitos bilietų automatų estetinę išvaizdą ir nuolatinę priežiūrą bei atnaujinimą;

13.6. užtikrinti vartotojų, besinaudojančių automobilių mokamomis stovėjimo vietomis, tinkamą aprūpinimą bilietais;

13.7. užtikrinti, kad vietinės rinkliavos surinkimą kontroliuojantis personalas būtų aprūpintas techninėmis ir organizacinėmis priemonėmis (fotoaparatai, mobilaus ryšio priemonės, transporto priemonės);

13.8. užtikrinti galimybę tansporto priemonių valdytojams (vairuotojams) už automobilių stovėjimą apmokamose vietose apmokėti SMS žinutės pagalba ir nuo laiko apskaitos bilietų automatų įsigijimo (įsigijus laiko apskaitos bilietų automatus) sudaryti bendradarbiavimo sutartis su mobilaus ryšio operatoriais, kurie teikia paslaugas Panevėžio mieste, dėl atsiskaitymo už transporto priemonių stovėjimą mokamose automobilių stovėjimo vietose SMS žinutėmis mobiliojo ryšio priemonių pagalba.

13.9. sudaryti palankias sąlygas paslaugų gavėjui tikrinti sutartinių įsipareigojimų vykdymą paslaugų atlikimo vietose ir bendradarbiauti dėl paslaugų kokybės gerinimo;

13.10. atlikti ir atnaujinti stovėjimo vietų ženklinimą (horizontalųjį) automobilių mokamose stovėjimo vietose pagal „Kelių horizontaliojo ženklinimo taisykles“, patvirtintas LR susisiekimo ministro 2012 m. sausio 31 d. įsakymu Nr. 3-82 (Žin., 2012, Nr. 20-913);

13.11. pastatyti arba perkelti apmokamas automobilių stovėjimo vietas žyminčius kelio ženklus, vykdyti kelių ženklų mokamose automobilių stovėjimo vietose priežiūrą;
13.12. pasikeitus nacionalinei valiutai, savo lėšomis laiko apskaitos bilietų automatus pritaikyti naujai įvestai valiutai;

13.13. surinkti įplaukas iš mokėjimo automatų Paslaugos teikėjo nustatyta tvarka.

14. Paslaugų teikėjo teisės:

14.1. paslaugų teikėjas turi teisę gauti paslaugų kainą;

14.2. paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises. 

15. Paslaugų gavėjas įsipareigoja:

15.1. apmokėti Paslaugos teikėjui už atliktas paslaugas Sutarties 12 punkte numatyta tvarka;

15.2. užtikrinti mokamų stovėjimo vietų valymo darbų atlikimą.
16. Paslaugų gavėjo teisės:

16.1. tikrinti paslaugų teikimo eigą, kiekį ir kokybę;

16.2. pastebėjęs paslaugų teikimo trūkumus, privalo nedelsdamas apie juos informuoti paslaugų teikėją;  

16.3. paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises. 

V. ŠALIŲ ATSAKOMYBĖ
17. Paslaugų gavėjas, nutraukęs sutartį ne dėl Paslaugų teikėjo kaltės, atlygina Paslaugų teikėjui jo turėtus pagrįstus nuostolius, susijusius su sutarties nutraukimu.

18. Paslaugų teikėjas, nutraukęs sutartį ne dėl Paslaugų gavėjo kaltės, atlygina Paslaugų gavėjui jo turėtus pagrįstus nuostolius, susijusius su sutarties nutraukimu.

VI. SUTARTIES GALIOJIMAS IR NUTRAUKIMAS

19. Sutartis įsigalioja nuo jos pasirašymo dienos ir galioja 10 (dešimt) metų. Likus 60 (šešiasdešimt) dienų iki sutarties galiojimo termino pabaigos, abiejų šalių raštišku sutarimu gali būti susitarta dėl sutarties termino pratęsimo.

20. Pasibaigus sutarties galiojimo teminui, sutarties šalys iki sekančio mėnesio 15 (penkioliktos) dienos privalo tarpusavyje pilnai atsiskaityti už suteiktas paslaugas.

21. Sutartis gali būti nutraukiama raštišku Šalių susitarimu. 

22. Paslaugų gavėjas turi teisę vienašališkai, nesikreipdamas į teismą, nutraukti Sutartį, raštu prieš 90 (devyniasdešimt) kalendorinių dienų įspėjęs Paslaugų teikėją, ir reikalauti atlyginti nuostolius, jeigu Paslaugų teikėjas nevykdo arba netinkamai vykdo Sutartyje numatytų įsipareigojimų ir tuo iš esmės yra pažeidžiama Sutartis.

23. Paslaugų teikėjas turi teisę vienašališkai, nesikreipdamas į teismą, nutraukti Sutartį tik dėl svarbių priežasčių raštu prieš 90 (devyniasdešimt) kalendorinių dienų įspėjęs Paslaugų gavėją, ir reikalauti atlyginti nuostolius, jeigu Paslaugų gavėjas nevykdo arba netinkamai vykdo Sutartyje numatytų įsipareigojimų ir tuo iš esmės yra pažeidžiama Sutartis.

VII. NENUGALIMOS JĖGOS APLINKYBĖS (FORCE MAJEURE)

24. Nei viena sutarties šalis nėra laikoma pažeidusi Sutartį arba nevykdanti savo įsipareigojimų, jei įsipareigojimus vykdyti jai trukdo nenugalimos jėgos  aplinkybės (force majeure), atsiradusios po Sutarties įsigaliojimo datos.

25. Nenugalimosios jėgos aplinkybių sąvoka apibrėžiama ir šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840.  

26. Jei bent viena šalis patiria nurodytas aplinkybes, ji privalo ne vėliau, kaip per 3 (tris) darbo dienas apie tai raštu pranešti kitai šaliai, pateikdama įrodymus, kad ji ėmėsi visų pagrįstų atsargumo priemonių ir dėjo  visas pastangas, kad sumažintų išlaidas ar neigiamas pasekmes.  Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.  

27. Jei nenugalimos jėgos aplinkybės tęsiasi daugiau nei 1 (vieną) mėnesį, abi šalys turi teisę nutraukti šią Sutartį be jokių sankcijų. 

28. Nustojus veikti nenugalimai jėgai, šalys pilnai įvykdo visus įsipareigojimus pagal šią Sutartį.

29. Gavęs Paslaugų teikėjo raštišką pranešimą apie nepriklausančias nuo Paslaugų teikėjo aplinkybes, trukdančias tinkamai teikti paslaugas arba nenugalimąją jėgą (force majeure), per 3 (tris) darbo dienas išnagrinėti nurodytas aplinkybes, ir, pripažinus, kad jos yra pagrįstos, leisti Paslaugos teikėjui laikinai sustabdyti paslaugos teikimą.

30. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento. 
VIII. BAIGIAMOSIOS NUOSTATOS
31. Visi ginčai, nesutarimai ar reikalavimai, kylantys iš šios Sutarties ar susiję su šia Sutartimi, jos pažeidimu, nutraukimu ar galiojimu, sprendžiami tarpusavio susitarimu. Šalims nesusitarus, ginčai sprendžiami Lietuvos Respublikos įstatymų numatyta tvarka.

32. Sutarties sudarymo metu ir visą Sutarties galiojimo laikotarpį Paslaugos gavėjas turi užtikrinti Viešųjų pirkimų įstatymo 10 straipsnio 5 dalyje nustatytas abi imperatyvias sąlygas:

32.1. Paslaugos gavėjas kontroliuoja Paslaugos teikėją kaip savo pačios tarnybą ar struktūrinį padalinį ir kuriame jis yra vienintelis dalyvis;

32.2. Paslaugos teikėjas ne mažiau kaip 90%
pardavimo pajamų per einamuosius finansinius metus gauna iš veiklos, skirtos Paslaugos gavėjo poreikiams tenkinti ar funkcijoms atlikti.

33. Visi su šia Sutartimi susiję pranešimai, aktai, kiti dokumentai ar susirašinėjimas yra siunčiami faksu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienai šaliai Sutartyje nurodytu atitinkamu adresu. Siųstas dokumentas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu. Apie savo adreso ar kitų rekvizitų pasikeitimą kiekviena šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti raštai yra gaunami gautais.

34. Sutartis yra sudaroma lietuvių kalba, 2 (dviem) egzemplioriais, turinčiais vienodą teisinę galią, po vieną kiekvienai Sutarties šaliai.

IX. SUTARTIES PRIEDAI

35. Sutarties pasirašymo metu pridedami priedai, kurie yra neatskiriama sutarties dalis:

35.1. Bilietų automatų techniniai duomenys

X. ŠALIŲ REKVIZITAI
Paslaugos gavėjas:  
  Paslaugos teikėjas:
Panevėžio miesto savivaldybės administracija 
UAB „Panevėžio būstas“
Įstaigos kodas 288724610
Įmonės kodas 147146333
Laisvės a. 20, 35200 Panevėžys    
Marijonų g. 36-3, 35138 Panevėžys
A/s LT70 7300 0100 9139 8016
A/s 



Administracijos direktorė
Direktorė

_____________________
______________________

Kristina Vareikienė
Virginija Čiurlienė

           A.V.                                                                                   A.V.
Priedas prie sutarties

MOKĖJIMO AUTOMATŲ CHARAKTERISTIKOS

	CHARAKTERISTIKA
	PARAMETRO REIKŠMĖ

	Techninės charakteristikos
	Pasirenkamos Paslaugos teikėjo



	Atitiktis standartams
	Turi atitikti standarto LST EN 12414:2001 (Transporto priemonės stovėjimo kontrolės įranga. Bilietų automatas. Techniniai ir funkciniai reikalavimai) reikalavimams



	Atsparumo nuo įsilaužimo klasė
	Turi atitikti normatyvo PrEN 14450 S2 klasės reikalavimus arba analogiškus reikalavimus



	Aplinkos poveikis
	Turi atitikti standartų LST EN 60068-2-1:2007, LST EN 60068-2-2:2007, LST EN 60068-2-30:2006 reikalavimams



	Elektromagnetinis suderinamumas
	Turi atitikti standartų LST EN 50081-2:1995 ir LSTEN 61000-3-2:2004 reikalavimams



	Matavimo priemonių registras
	Turi būti įtrauktas į Lietuvos Respublikos matavimo priemonių registrą



	VMI paslaugų automatų sąrašas
	Turi būti įtrauktas į Prekybos ir paslaugų teikimo automatų, įtraukiamų į Lietuvos Respublikoje leidžiamų naudoti prekybos ir paslaugų teikimo automatų modelių sąrašą




______________________

